EkBass/fiwiki-20250220-pages-articles huggingface dataset:
Aiolos

Aiolos (, ) on kreikkalaisessa mytologiassa kolme toisiinsa sekoittuvaa henkilöhahmoa: # Aiolos Hellenin poika ja aiolilaisten kantaisä. # Aiolos Hippoteen poika, joka mainitaan Odysseiassa tuulten haltijana. # Aiolos Poseidonin poika ja 1. Aioloksen tyttärenpoika. Tämä Aiolos sekoittuu jo Ateenan 400-luvun draamassa (Euripides) 2. Aiolokseen. Hellenistisenä kautena Aioloksiin liittyvä myyttitraditio muuntui ja villiintyi siinä määrin, että oli yhä vaikeampaa pitää lukua siitä, kuka oli kenenkin isä, isoisä, appiukko tai serkku. Diodoros Sisilialainen yritti systematisoida eri Aiolokset enemmän tai vähemmän yhtenäiseksi genealogiseksi kokonaisuudeksi. Myöhemmässä ja yhä sadunhohtoisemmaksi muuttuvassa traditiossa Aiolos mielletään voimakkaimmin tuulten valtiaaksi ja jumalaksi sekä rajun tuulen eli puhurin henkilöitymänä.Aiolos Theoi Project Aiolos ei kuitenkaan ole ainoa tuulten jumala. On myös olemassa muita pienempiä jumalia, jotka niin sanotusti työskentelevät Aiolokselle. Esimerkiksi on pohjoistuulen hallitsija Boreas. == Lähteet == == Aiheesta muualla == Luokka:Antiikin Kreikan jumalat
Aisne

Aisne [ɛːn] on departementti Pohjois-Ranskassa, lähellä Belgian rajaa. Sen pääelinkeino on maanviljely, etenkin sokerijuurikkaan kasvatus. Ensimmäisen maailmansodan taistelut vaurioittivat aluetta pahasti, vanhat metsät ja historialliset nähtävyydet tuhoutuivat monin paikoin täysin. Aisnen departementti on saanut nimensä samannimisestä joesta. Vuonna 1988 departementissa oli noin 532 100 asukasta ja 2005 noin 536 000 asukasta. Aisnen tärkeimpiä kaupunkeja ovat * Laon, departementin pääkaupunki, 26 000 asukasta * Saint-Quentin, suurin kaupunki, 60 000 asukasta * Soissons, 30 000 asukasta * Château-Thierry * Tergnier, 15 000 asukasta == Katso myös == * Luettelo Aisnen kunnista == Lähteet == *
Ajuruohot

Ajuruohot (Thymus) on noin 350-lajinen kasvisuku. == Ulkonäkö == Useimmat parikymmentä senttiä korkeita varpuja ja monivuotisia yrttejä. Lehdet ovat pienet ja soikeat. Muodostavat kukintoja latvojen kärkiin. Ajuruohot ovat tärkeitä mesikasveja ja perhosten ravintokasveja. == Ajuruoholajeja == Ajuruoholajeja Suomessa: * kangasajuruoho (Thymus serpyllum) Suomessa luonnonvaraisena, lajeista ainoa alkuperäiskasvi. ** harjuajuruoho (T. serpyllum subsp. serpyllum) ** tenonajuruoho (T. serpyllum subsp. tanaënsis) * nurmiajuruoho (Thymus pulegioides) viljellään Suomessa monivuotisena koristekasvina, myös uustulokas. ** euroopannurmiajuruoho (T. pulegioides subsp. pulegioides) ** idännurmiajuruoho (T. pulegioides subsp. pannonicus) * timjami eli tarha-ajuruoho (Thymus vulgaris) viljellään Suomessa mausteyrttinä. Muita lajeja: * famaranajuruoho (Thymus origanoides) * hartsitimjami (Thymus mastichina) * isokukkatimjami (Thymus longiflorus) * nummiajuruoho (Thymus praecox) ** harmaa-ajuruoho (T. praecox var. pseudolanuginosus, syn. T. pseudolanuginosus) ** islanninummiajuruoho (T. praecox subsp. britannicus) ** kaukasiannummiajuruoho (T. praecox subsp. caucasicus) ** vuorinummiajuruoho (T. praecox subsp. polytrichus) * peittoajuruoho (Thymus caespititius) * pikkuajuruoho (Thymus doerfleri) * transilvanianajuruoho (Thymus comosus) * liituajuruoho (Thymus calcareus) * kirgisianajuruoho (Thymus kirgisorum) * neulasajuruoho (Thymus pallasianus) * somerajuruoho (Thymus quinquecostatus) == Lähteet == == Aiheesta muualla == * Finto: Kassu – Kasvien suomenkieliset nimet: Thymus * Suomen Lajitietokeskus: Ajuruohot – Thymus * Savela, M: Ajuruohot (Thymus) * Henriette's Herbal Homepage: Ajuruoho (Thymus) * Flora of China: Thymus *
Metsäsauna

thumb|250px|Sisäänlämpiävän metsäsaunan jäännökset Saarijärven rannalla Vaalassa. Metsäsaunalla tarkoitetaan savusaunamaista asumusta, joita käytettiin metsä- ja maataloustyöväen sekä kalastajien tilapäisenä asuntona syrjässä vakinaisesta asutuksesta. Käyttötarkoituksen ja sijaintipaikan mukaan metsäsaunaa voidaan nimittää myös niittysaunaksi tai kalasaunaksi. Joissakin tapauksissa näitä nimityksiä käytetään edelleen myös sellaisista rakennuksista, esimerkiksi vanhojen kalasaunojen seuraajista, joita ei ole lainkaan käytetty kylpemiseen tai rakennettu savusaunan tapaan sisäänlämpiäviksi. ==Metsäsaunojen tarve== Kun perustettiin ja alettiin raivata ulkoniittyä, tai käyttöön vakiintui tietty kaukaisempi metsästys- tai kalastuspaikka, tarvittiin tilapäisasumukseksi laavua pysyvämpi asuinsija. Paikalle rakennettiin tällöin hirsinen metsäsauna, joka kesti laavua paremmin säätä ja antoi talvella paremman suojan. Maatalousväestön tilapäiskäytön ohella metsäsaunat olivat metsätyöväelle savotta-ajan pääasiallinen asumistapa 1800-luvulla ja 1900-luvun alkuvuosikymmeninä. Metsäsaunan saattoi rakentaa esimerkiksi metsätyömaan kaatoporukka, hevosmies ja kaksi kaatomiestä yhdessä omaksi asuinsijakseen. Metsätyöväen tarpeisiin ne rakennettiin uittoväylien varsiin. Vasta vuonna 1928 tuli voimaan ns. kämppälaki (laki metsä- ja lauttaustyöväen asunnoista), jonka mukaan metsätyöväelle tuli olla paremmat asumukset, savottapirtit. Aleksis Kivi kertoo kirjassaan Seitsemän veljestä Impivaarassa veljesten isoisän jäljiltä olleesta sysikoijusta, joka saattoi olla hiilenpolttajan asumukseksi rakennettu metsäsauna. Veljekset käyttivät sitä tilapäisasuntona ennen oman uudistalonsa valmistumista. ==Rakenne== Metsäsaunat rakennettiin nopeasti ja yleensä paikan päältä saatavista tarvikkeista. Sijoituspaikka valittiin rinteestä, johon rakennus sijoitettiin puolittain maan sisään. Näin osa seinistä muodostui maapenkasta. Maan päällä oli muutama hirsikerta, ja vain alarinteen puoleinen seinä eli oviseinä oli kokonaan hirrestä. Hirsiä ei välttämättä sovitettu toisiinsa veistämällä, vaan ne käytettiin pyöreinä, ja raot tiivistettiin sammalella. Perustus oli multapenkki, joka eristettiin sisäpuolelta sammalella, ja ulkopuolelle ladottiin luonnonkivistä sokkeli. Sokkeliin jätettiin tuuletusaukkoja, joista johti puinen tuuletushormi multapenkin läpi. Kylmäksi ajaksi tuuletusaukot suljettiin, muulloin ilman annettiin kiertää perustuksessa. Saunassa oli harjakatto, jonka kohdalla, keskikäytävällä, oli asumuksen korkein kohta. Ainoastaan siinä saavutettiin seisomakorkeus. Saunan yhdessä nurkassa oli tulisijana luonnonkivistä ladottu kiuas. Seiniä kiersivät istuin- ja makuusijat eli ritsit, jotka muodostuivat maapenkistä. Maapenkin katteena oli vitsas- ja havukerroksia, ja niiden päällä saattoi olla huopia. ==Muut rakennukset metsäsaunan yhteydessä== Ruoanlaittoa varten rakennettiin erillinen kota, jossa oli keskiliesi. Lisäksi saattoi olla maauuni leivän paistamista varten. == Lähteet == * * * ===Viitteet=== Luokka:Talotyypit Luokka:Saunatyypit Luokka:Suomen asutus- ja yhteiskuntahistoria Luokka:Asumukset
Patrick Hürlimann

Patrick Hürlimann (s. 9. heinäkuuta 1963) on sveitsiläinen curlingpelaaja ja -valmentaja sekä olympiavoittaja. Hürlimann voitti joukkueen kapteenina olympiakultaa Naganon talviolympialaisissa vuonna 1998. MM-kisoista hänellä on yksi hopea (1989) ja kaksi pronssia (1996 ja 1999).http://web.archive.org/web/20060209011739/http://teamstoeckli.com/team/patrick.htm Maajoukkueen valmentajana Hürlimann on voittanut MM-hopeaa vuonna 2003 http://www.worldcurlingfederation.org/Curlhome/Statistics/player.asp?Action=Show&pid;=803. == Lähteet == Luokka:Sveitsiläiset curlingpelaajat Luokka:Sveitsiläiset olympiavoittajat Luokka:Vuonna 1963 syntyneet Luokka:Elävät henkilöt
Aittokoski (Kiiminkijoki)

thumb|250px|Aittokosken teräsristikkosilta. Aittokoski on noin kilometrin pituinen koski Kiiminkijoessa, Ylikiimingin suuralueella Vesalan kaupunginosassa Oulussa, noin 30 kilometriä Oulun keskustasta itään. Koskessa on ollut mylly ja sen ympärillä Aittokosken tehdasosuuskunta jo 1900-luvun alussa. Tehtaan vesimyllyn yhteydessä oli myös pieni sähkölaitos, joka tuotti sähkövirtaa sekä tehdaslaitoksille että kyläläisille. Kosken yli meni 1930-luvulta 1970-luvulle renkkusilta. Silta purettiin kelirikkoajaksi, jolloin oli käytettävä venettä. Nykyinen kiinteä teräsristikkosilta avattiin liikenteelle 1976. == Lähteet == Luokka:Kiiminkijoen vesistö Luokka:Suomen kosket Luokka:Oulun luonto Luokka:Vesala
DTM (yökerho)

DTM on Helsingissä sijaitseva seksuaalivähemmistöille suunnattu, heteroystävällinen yökerho. Nimi on lyhenne ravintolan aiemmasta nimestä Don’t Tell Mama (). Yökerhossa on baareja ja erityyppiset tanssilattiat. Yökerhossa järjestetään esimerkiksi Miss Drag Queen- ja Gay Finland -kilpailut, klubi- iltoja, muotinäytöksiä ja yksityistilaisuuksia. Yökerho muutti Isolta Roobertinkadulta Mannerheimintielle vuonna 2012 ja siirtyi samalla yksityiseen omistukseen. Koronakeväänä 2020 yritys joutui luopumaan tiloistaan viereiseen loistohotelliin kantautuneen musiikkimelun vuoksi. Yökerho avattiin jälleen syksyllä 2023 Teurastamon alueelle Helsingin Hermanninmäkeen. Yökerhon alkuperäinen nimi on todennäköisesti ollut inspiraationa brittiläisen Queer As Folk -televisiosarjan suomenkieliselle nimelle. == Historia == Vuonna 1984 Setan yhteydessä toimiva SETA-säätiö perusti Ravintola Oy Afroditen. Osakeyhtiö osti Isolla Roobertinkadulla sijainneen ravintola Gambrinin ja avasi tiloihin Suomen ensimmäisen seksuaalivähemmistöille suunnatun yökerhon Gay Gambrinin. Ravintola työntekijöineen kärsi alkuaikoinaan ilkivallasta – muun muassa ikkunat kivitettiin rikki – joten henkilökunta tuli työpaikalleen takaoven kautta. Gay Gambrinin menestyttyä osakeyhtiö siirtyi vuonna 1992 pitämään Don’t Tell Mamaa Annankadulle Kamppiin. 2000-luvun alussa Helsingissä oli kymmenkunta seksuaalivähemmistöjen suosimaa yökerhoa. Ravintolan nimeksi muutettiin DTM (kaupparekisterissä aputoiminimenä on Gay Night Club DTM). Vuonna 2002 yökerho muutti Isolle Roobertinkadulle, jossa se toimi vuoden 2011 loppuun asti. Isolla Roobertinkadulla sijainnut DTM-ravintola suljettiin 31. joulukuuta 2011, hetkeä ennen kuin toimintaa harjoittanut Ravintola Oy Afrodite ajautui konkurssiin. Samalla sulkeutui myös saman yrityksen toinen, Helsingin Kampissa sijainnut ravintola K23. Nykyisen DTM:n taustalla oleva Äkä Oy avasi 1. helmikuuta 2012 Mannerheimintie 6:ssa uuden DTM-nimeä käyttävän ravintolan, jonka kaupparekisterissä oleva virallinen nimi on vanhan DTM:n tapaan Gay night club DTM. == Lähteet == == Aiheesta muualla == * DTM:n verkkosivusto * Ravintola Oy Afrodite konkurssissa Luokka:Ravintolat Helsingissä Luokka:Hermanni Luokka:Homoravintolat Luokka:Yökerhot
Sauna (täsmennyssivu)

Sauna voi tarkoittaa seuraavia: * sauna, suomalainen muoto monissa kulttuureissa käytettävästä hikoilukylpyä ja peseytymistä varten rakennetusta rakennuksesta tai huoneesta ** suomalainen sauna ** turkkilainen sauna, Lähi- idän alueelta lähtöisin oleva höyrysauna * Sauna, Vladimir Majakovskin näytelmä * Sauna, suomalainen kauhuelokuva vuodelta 2008 * Sauna, Virke Lehtisen vuonna 1967 ohjaama ja kuvaama lyhytelokuva == Katso myös == * savusauna * metsäsauna, sisäänlämpiävä asumus * homosauna, homoseksuaaleille tarkoitettu saunaklubi
Dir

dir (lyhenne sanasta directory eli hakemisto) on DOS-komento.Tommi Lahtonen, Petri Heinonen,DOS-komennot lyhyesti, Jyväskylän yliopisto, viitattu 14.7.2019 Se tulostaa ruudulle tiedostolistauksen: hakemistot, nimet päätteineen, päiväykset, viimeisimmät muokkausajat, koot, yhteensä viemän ja jäljellä olevan levytilan ja tiedostojen+hakemistojen lukumäärän. (Jälkimmäisestä pitää vähentää kaksi, koska nykyinen ja edellinen hakemisto lasketaan mukaan.) Ilman mitään parametreja tulostetaan oletushakemiston sisältö.Antti Ekonoja, Tommi Lahtonen, Jukka Mäntylä, Komennot, Jyväskylän yliopisto 13.10.2003, viitattu 14.7.2019 ==Parametrit== * `a` ** Tulostaa myös piilotetut ja järjestelmätiedostot. * `p` ** Tauottaa tulostuksen ruudun tullessa täyteen. * `s` ** Tulostaa kaikki kyseisen hakemiston tiedostot ja alihakemistot. * `w` ** Tulostaa tiedostonimet peräkkäin. Unix-tyylisissä käyttöjärjestelmissä vastaava komento on ls.Unix komentoja, oamk.fi, viitattu 14.7.2019< == Lähteet == Luokka:DOS-komennot
Armeija (sotilasyksikkö)

Armeija on sotatoimiyhtymä, joka koostuu esikunnasta ja yleensä armeijakunnistahttp://www.suomisanakirja.fi/armeija, jotka on edelleen jaettu divisiooniin tai prikaateihin. Sen johdossa on tyypillisesti kenraalin arvoinen upseeri. Toisen maailmansodan aikana Suomessa toimivat Kannaksen armeija (talvisota) ja jatkosodan aikana Karjalan armeija, sekä saksalaiset AOK Lappland ja AOK Norwegen (). == Lähteet == *
Johann Balmer

Johann Jakob Balmer (1. toukokuuta 1825 Lausen, Basel-Landschaft, Sveitsi – 12. maaliskuuta 1898 Basel, Sveitsi) oli sveitsiläinen matemaatikko, joka tunnetaan erityisesti yhtälöstä, jolla pystytään laskemaan spektriviivoja.Johann Jakob Balmer Encyclopedia Britannica == Elämä == Johann Balmer syntyi Lausenissa 1825. Hän oli Johann Jakob ja Elizabeth Rolle Balmerin ensimmäinen lapsi. Hän aloitti koulunsa Liestalissa ja kävi lukion Baselissa. Balmer oli erityisen hyvä matematiikassa ja meni opiskelemaan sitä Karlsruhen yliopistoon. Sieltä hän jatkoi Berliinin yliopistoon ja tohtoriksi hän väitteli 1849 Baselin yliopistosta.Durham, s. 89. Balmer eli valmistuttuaan loppuikänsä Baselissa ja opetti matematiikkaa paikallisessa tyttökoulussa. Hän opetti myös geometriaa Baselin yliopistossa vuosina 1865–1890. Balmer meni vuonna 1868 naimisiin Christine Pauline Rinckin kanssa. Vaikka Balmer oli tuolloin jo 43-vuotias, hän sai vaimonsa kanssa kuusi lasta.Durham, s. 90. == Balmerin yhtälö == Vaikka Balmer olikin matemaatikko, hänen tunnetuin työnsä liittyi spektriviivojen laskemiseen. Hän julkaisi aiheesta kaksi tutkimusta, ensimmäisen vuonna 1885 ja toisen vuonna 1897. Geometria oli Balmerin kiinnostuksen kohde käytännössä koko hänen uransa ajan, hän ei siltä alalta julkaissut ainuttakaan merkittävää tutkimusta.O’Connor & Robertson. Vuoden 1885 tutkimuksessaan Balmer keskittyi vetyatomin spektriviivoihin, mutta toisessa tutkimuksessaan hän laajensi samaa konseptia muihin alkuaineisiin, kuten heliumiin ja litiumiin. Balmer esitti vetyatomin spektriviivojen toteuttavan kaavaa: :\lambda\ = \frac{ hm^2 }{ (m^2 - n^2) } missä n = 2, h = 3654,6 · 10-8 cm. Yhtälö toteutui tarkasti, kun m oli 3, 4, 5 tai 6. Balmer sijoitti m:n arvoksi 7 ja ennusti sillä tulevan viivan arvon, minkä hänen Baselin yliopistossa työskennellyt kollega vahvisti oikeaksi. Balmer ei ollut fyysikko eikä siksi antanut kaavan toimivuudelle selitystä. Tuohon aikaan ei kukaan muukaan vielä ymmärtänyt, miksi kaava toimi. Ilmiö pystyttiin selittämään vasta 1913, kun Niels Bohr julkaisi ensimmäisen atomimallinsa. Balmerin yhtälön todettiin myöhemmin olevan vain erikoistapaus Johannes Rydbergin kehittämästä Rydbergin yhtälöstä. :\frac{1}{\lambda}\ = \frac{4}{h} \left( \frac{1}{n_1^2} - \frac{1}{n_2^2} \right)= R_H \left( \frac{1}{n_1^2} - \frac{1}{n_2^2} \right) == Lähteet == *Durham, Ian T: ”Balmer, Johann Jakob”. Teoksessa * === Viitteet === == Aiheesta muualla == Luokka:Sveitsiläiset fyysikot Luokka:Sveitsiläiset matemaatikot Luokka:Vuonna 1825 syntyneet Luokka:Vuonna 1898 kuolleet Luokka:Seulonnan keskeiset artikkelit
Daniel Carleton Gajdusek

Daniel Carleton Gajdusek (9. syyskuuta 1923 – 11. joulukuuta 2008) oli yhdysvaltalainen lääketieteilijä, joka sai Nobelin palkinnon vuonna 1976 kuru- tautia koskevista tutkimuksistaan. Kuru riehui fore-kansan keskuudessa Uudessa Guineassa 1950- ja 1960-luvulla. Gadjusek osoitti sen liittyvän ihmissyöntiin, jota harjoitettiin edelleen rituaalinomaisesti hautajaisissa. Ihmislihan syönnin loputtua kuru katosi yhdessä sukupolvessa. Kurun tutkiminen johti prionien merkityksen ymmärtämiseen tautien siirtäjinä. Sama mekanismi liittyy niin sanottuun hullun lehmän tautiin. Vuonna 1997 Gajdusek tuomittiin 19 kuukaudeksi vankeuteen lapsen seksuaalisesta hyväksikäytöstä. Hänen elämäänsä ja hyväksikäyttötapaukseen pohjautuu Hanya Yanagiharan teos The People in the Trees (2013). Gajdusek oli hänen setänsä ja isänsä tuttava.Alexander Nazaryan, Author Hanya Yanagihara's Not-So-Little Life, Newsweek 19.3.2015, viitattu 28.8.2020 == Lähteet == == Aiheesta muualla == * Biography The Nobel Foundation Luokka:Yhdysvaltalaiset tieteilijät Luokka:Lääketieteen edustajat Luokka:Seksuaalirikoksista tuomitut henkilöt Luokka:Vuonna 1923 syntyneet Luokka:Vuonna 2008 kuolleet Luokka:Nobelin fysiologian tai lääketieteen palkinnon saajat
Komsomolets (saari)

Komsomolets () on pohjoisin Pohjoisella jäämerellä sijaitsevan Severnaja Zemljan saariston saarista. Saaren pinta-ala on 9 600 km² ja sen korkein kohta on 781 metriä merenpinnasta. Noin 5 900 neliökilometrin suuruinen osa saaresta on Akademi Nauk (Tiedeakatemia) -nimisen jäätikön peitossa. Saarta ensi kertaa tutkivat ja sen nimesivät Georgi Ušakov ja Nikolai Urvantsev vuosina 1930–1932. He nimesivät saaria Venäjän vallankumoukseen liittyvillä nimillä, ja tämä saari sai nimensä Komsomolin mukaan. ==Lähteet== Luokka:Pohjoinen jäämeri Luokka:Venäjän saaret
Toivo Jaatinen

Toivo Jaatinen (1. elokuuta 1926 Sortavalan maalaiskunta – 14. marraskuuta 2017 NurmijärviKuolinilmoitus, Helsingin Sanomat 17.12.2017 s. C 18) oli suomalainen kuvanveistäjä, joka tunnettiin parhaiten mitaleistaan. Jaatinen opiskeli kuvataidetta Helsingissä Taideteollisessa keskuskoulussa ja Taideakatemian koulussa. Jaatisen ensimmäinen mitali oli vuonna 1962 Rautatiehallitukselle toteutettu Kontiomäki – Taivalkoski. Tämän jälkeen hän suunnitteli useita mitaleita ja voitti neljä kertaa Suomen Mitalitaiteen Killan vuosimitalikilpailun (1965, 1967, 1973 ja 1994). Kilta myös valitsi Jaatisen teoksen Pisanello kaikkien aikojen suomalaiseksi mitaliksi. Jaatinen voitti Säveltäjämestari-luonnoksellaan Sibelius-Seuran valtakunnallisen Sibelius-monumenttikilpailun vuonna 1961. Tuota teosta ei kuitenkaan toteutettu, vaan myöhemmin toteutusvaiheessa päädyttiin Eila Hiltusen kilpailutyöhön. Vuonna 1986 julkistettiin kuitenkin Jaatisen voittaneen kilpailuluonnoksen osaan pohjautuva Sibelius-patsas Pihkovassa ja vuonna 1987 samanlainen Sibeliuksen pää Kuopion musiikkikeskuksen aulatilassa. Jaatinen asui Nurmijärvellä, jossa on esillä useita hänen töitään vuodesta 1964 lähtien. Muun muassa Nurmijärven kirjaston edustalla oleva teos Seitsemän veljeksen tie ja seurakuntakeskuksessa oleva reliefi Vuorisaarna ovat Jaatisen tekemiä. Jaatinen toimi lisäksi taideopettajana Valtion hammasteknikkokoulussa, opettajana Teknillisessä korkeakoulussa ja Suomen Taideakatemian koulussa. Hänet palkittiin vuonna 2002 Pro Finlandia -mitalilla ja Amerikan numismaatikkojen seuran J. Sanford Saltus -palkinnolla. Jaatinen voitti yhdessä Ossi Somman kanssa Maalaiskuntien kunnallishallinnon 100-vuotisveistoskilpailun ensimmäisen palkinnon vuonna 1964. Voittanut teos Jäiden lähtö paljastettiin seuraavana vuonna Tuusulassa silloisessa Maalaiskuntien liiton koulutuskeskuksessa, nykyisessä Gustavelundin kokoushotellissa. === Valokuvia julkisista veistoksista === Tiedosto:Jäiden lähtö.jpg|Jäiden lähtö, yhdessä Ossi Somman kanssa, Tuusula, 1965. Toivo Jaatinen - Seitsemän veljeksen tie - 1984 - Nurmijärven kirjaston edusta, Punamullantie 1 - Nurmijärven kk.jpg|Seitsemän veljeksen tie, Nurmijärvi, 1984. Toivo Jaatinen - Aleksis Kiven vanhempien muistokivi (1994) - Nurmijärven hautausmaa, vanha pää - Aleksis Kiven tie 2 - Nurmijärven kk.jpg|Aleksis Kiven vanhempien muistokivi, Nurmijärvi, 1994. Victor Schauman rintakuva by Toivo Jaatinen.jpg|Apteekkari Viktor Schaumanin rintakuva, Pietarsaari. == Lähteet == *Tampereen taidemuseo *Nurmijärven kunta === Viitteet === == Aiheesta muualla == *Muistokirjoitus: Toivo Jaatinen 1926–2017 – "Hänelle mikään taiteellinen luovuus ei ollut vierasta" (27.11.2017) (nurmijarvenuutiset.fi) *Torvirumpu soi Klaukkalan kirjastossa (6.9.2014) (nurmijarvenuutiset.fi) * Tampereen taidemuseon elämäkertatiedot * Riikka Jokinen: Kuvanveistäjä Toivo Jaatinen on kuollut. Nurmijärven uutiset 20.11.2017. * Toivo Jaatisen muistokirjoitus Helsingin Sanomissa Luokka:Suomalaiset kuvanveistäjät Luokka:Pro Finlandia -palkitut Luokka:Vuonna 1926 syntyneet Luokka:Vuonna 2017 kuolleet
Ornella Muti

Ornella Muti (oik. Francesca Romana Rivelli) (s. 9. maaliskuuta 1955) on italialainen näyttelijä. Hänen isänsä on Napolista ja äitinsä Virosta. Hänellä on myös vanhempi sisar Claudia. Muti teki töitä teini-ikäisenä mallina ja elokuvaroolissa hän debytoi vuonna 1970 elokuvassa "La Moglie più bella” (Kaikkein kaunein nainen). Aluksi hän osallistui vain italialaisten elokuvien tekemiseen, mutta vuodesta 1980 hän on osallistunut myös yhdysvaltalaisten filmien tekoon. Hänen ensimmäinen yhdysvaltalainen elokuvansa oli ”Flash Gordon”. Tämän jälkeen Ornella Muti on näytellyt Yhdysvalloissa muun muassa elokuvissa ”Oscar” (1991) ja "Once Upon a Crime…” (1992). Lisäksi hänen tunnetaan hyvin Ranskassa, jossa hän on antanut kasvonsa Penzani-pastalle. Ornella Muti on avioitunut kahdesti: Alessio Oranon kanssa (1975–1981) ja Frederico Facchinettin kanssa (1988–1996). Erottuaan Facchinettistä Muli on asunut vuodesta 1998 lähtien Stefano Piccolon kanssa. Hänellä on kolme lasta, joista vanhin tytär Naike Rivelli on näyttelijä. Lisäksi hänellä on poika Andrea ja tytär Carolina avioliitosta Facchinettin kanssa. Ornella Muti on voittanut kahdesti Venetsian elokuvajuhlienn palkinnon parhaasta pääosasta; vuonna 1984 elokuvalla “Il futuro è donna” ja vuonna 1988] elokuvalla ”Codice privato”, jossa hän näytteli Anna Magnanin osaa. Muti on äänestetty ”Maailman kauneimmaksi naiseksi” vuonna 1994 Class-aikakauslehden maailmanlaajuisessa äänestyksessä. ==Filmografia== Ornella Mutilla on takanaan lähes kahdeksankymmentä elokuvaroolia, joista tärkeimpiä ovat: *Summer Affair (1979) *Leonor (1980) *Flash Gordon (1980) *Tales of Ordinary Madness (1983) *Swann in Love (1984) *Casanova (1987) *Appassionata (1989) *Wait Until Spring, Bandini (1990) *Oscar (1991) *Once Upon A Crime (1992) *Sisters of Satan (1993) *Somewhere in the City (1997) *The Count of Monte Cristo (1999) *Last Run (2002) *Hotel (2003) *On the Run: Trilogy 1 (2004) *An Amazing Couple: Trilogy 2 (2004) *After the Life: Trilogy 3 (2004) *To Rome with Love (2012) == Aiheesta muualla == * * Ornella Muti Fan club Luokka:Italialaiset näyttelijät Luokka:Vuonna 1955 syntyneet Luokka:Elävät henkilöt
Valokuvaaja

Valokuvaaja on henkilö, joka ottaa valokuvia. Valokuvaajia työskentelee lehtivalokuvaajina, mainoskuvaajina, muotokuvaajina ja laitoskuvaajina. Ammattimainen valokuvaaja tarvitsee työssään monipuolisia taitoja, kuten valokuvauksen tekniikan osaamista, kuvallista lahjakkuutta, näkemystä ja vuorovaikutustaitoja. Lehtivalokuvaajia ovat uutiskuvaajat, reportaasikuvaajat, henkilökuvaajat ja kuvituskuvaajat. Heitä työskentelee sanoma- ja aikakauslehdissä sekä joskus kuvatoimistoissa ja kustannustaloissa. Lehtikuvaaja ei yleensä ole erikoistunut mihinkään tiettyyn aihealueeseen, ja lehtikuvaajan työnkuva vaihtelee lehdestä riippuen. Sanomalehdissä lehtikuvaajat kuvaavat tyypillisesti haastatteluja, urheilu- ja kulttuuritapahtumia ja tiedotustilaisuuksia. Joskus he saattavat kuvata onnettomuuksia tai rikosten jälkiä. Suuriin kuvalehtiin kuvataan joskus useampien päivien reportaaseja.Valokuvaaja, Ammattinetti Mainosvalokuvaajat tekevät pääasiassa tuotekuvauksia. Mainoskuvaajat toimivat yrittäjinä ja saavat tilauksia mainostoimistoilta ja yrityksiltä. Mainoskuvaaja työskentelee yleensä studiossa keinovalossa. Kuvaaja voi työskennellä yksin tai ryhmässä, johon kuuluu esimerkiksi toinen mainosvalokuvaaja, kuvaussihteeri ja assistentti. Muotokuvaajat kuvaavat ihmisiä usein juhlien yhteydessä ja elämän tärkeiden tapahtumien kuten vuosipäivien, häiden ja ripille pääsemisen ikuistajina. Muotokuvan tekijän täytyy osata ikuistaa kuvattavan persoona. Muotokuvaajat työskentelevät paikan päällä tai omassa studiossaan, jolloin he samalla usein myyvät kameroita ja valokuvaustarvikkeita sekä muita palveluja. Laitoskuvaajat työskentelevät esimerkiksi tutkimuskeskusten, teollisuuden, puolustusvoimien, poliisin, valtionarkiston tai sairaalan palveluksessa. He ottavat valokuvia arkistoihin, tiedotus- ja lehdistökäyttöön sekä erilaisiin julkaisuihin. ==Lähteet== == Aiheesta muualla == *
Messier 49

Messier 49 eli Messierin luettelon kohde M49 on elliptinen galaksi, joka sijaitsee Neitsyen tähdistössä. Se oli ensimmäinen löydetty Neitsyen galaksijoukon galaksi, jonka Charles Messier havaitsi 19. helmikuuta 1771. M49 on yksi Virgon galaksijoukon kirkkaimmista galakseista ja on noin 60 miljoonan valovuoden etäisyydellä. == M49 keskustassa musta aukko == 3\. tammikuuta 2007 Southamptonin yliopiston tutkija Tom Maccarone tutkijajoukkoineen julkaisi tiedotteen, jonka mukaan NGC 4472:n (Messier 49) keskustassa on havaittu ensimmäisenä pallomaisen tähtijoukon keskustasta musta aukko. Havainto tehtiin XMM-Newton-röntgensatelliitilla. Poikkeukselliseksi havainnon teki se, että ennen tätä tietokonelaskelmat olivat laskeneet tämän olevan mahdottomuus, sillä pallomaisen tähtijoukon keskustaan joutuvan mustan aukon tulisi linkoutua ulos keskustasta muiden tähtien painovoiman vaikutuksesta. == Lähteet == == Aiheesta muualla == www.seds.org 049 M049 4472
Carl Frans Gabriel von Haartman

Carl Frans Gabriel von Haartman (8. joulukuuta 1819 – 1. toukokuuta 1888 Luzern, Sveitsi) oli suomalainen lääketieteilijä, salaneuvos ja Nikolai I:n puolison, keisarinna Aleksandra Fjodorovnan, henkilääkäri. Von Haartman oli vanhempiensa, lääketieteen ja kirurgian tohtorin, Turun kaupungin ja lasaretin lääkärin Carl Daniel von Haartmanin ja tämän ensimmäisen puolison Maria Helena Rosina Franzénin (1800–1840) vanhin lapsi. Hänen äitinsä oli runoilija ja piispa Frans Mikael Franzénin tytär. Hän valmistui lääketieteen kandidaatiksi vuonna 1843 ja lisensiaatiksi vuonna 1845Venäjän keisariperheiden suomalaiset lääkärit Carl F. G. von Haartman (1819–1888) ja Alexander von Collan (1819–1910) Arno Forsius Von Haartman opiskeli Moskovassa vuosina 1840–1841. Hän oli lääkintöhallituksen ylimmäinen kanslisti vuonna 1843. Hän opiskeli ulkomailla vuosina 1846–1848. Palattuaan Suomeen hän toimi alilääkärinä Helsingin yleisessä sairaalassa 1849–1850, mutta piti myös yksityispraktiikkaa. Yksityispraktiikan venäläiset asiakkaat saivat hänet houkutelluksi Pietariin, jossa hän jatkoi praktiikan pitoa, mutta sen ohella toimi myös virassa, nuorempana lääkärinä venäläisessä 26. meriekipaasissa. Hän sai hovineuvoksen arvonimen 1851. Hän oli ohjaaja ja lääkemääräysten antaja Povivalin instituutissa Pietarissa 1852, suuriruhtinatar Maria Nikolajevnan lääkäri 1853, nuorempi lääkäri venäläisessä 13. meriekipaasissa 1854–1855, Maria Nikolajevnan vakituinen lääkäri 1856, kollegiasessori 1857. Valtioneuvoksen arvon hän sai 1858. Tiettävästi hän oli keisarin henkilääkäri vuodesta 1860, mutta ainakin ja keisarinnan henkilääkäri vuodesta 1863. Keisarin vanhimman pojan, perintöruhtinas Nikolain kuolema laskettiin kilpailijoiden piirissä hänen syykseen, mutta todellisuudessa silloisin lääketieteen toimin selkärangasta aivoihin levinnyttä tuberkuloosia ei olisi voitu parantaa. Hän jatkoi keisarinnan lääkärinä, mutta koki syytökset raskaina. Haartman erosi tehtävästä 1875, ja hänen seuraajakseen tuli venäläinen Sergei Petrovitsh Botkin. Sitä ennen Venäjän ylimystöpiireissä oli luottamus venäläislääkäreihin ollut vähäinen, siksi lääkärit olivat ulkomaalaisia, kuten Haartmankin. Von Haartman avioitui Sofia Maria von Fehleisenin kanssa, ja heille syntyi tytär Gourly. Von Haartman kuoli 1. toukokuuta 1888 Sveitsin Luzernissa, jonne hän oli rakennuttanut huvilan. ==Lähteet== Luokka:Suomalaiset lääkärit Luokka:Vuonna 1819 syntyneet Luokka:Vuonna 1888 kuolleet
Hyères

Hyères [ jɛ:ʁ ] sijaitsee Ranskan Rivieralla 15 kilometriä Toulonista itään, ja se on Välimeren lomakeskuksista vanhin. Vuoden 2016 arvion mukaan Hyèresissä asui 55 772 asukasta. Place de la Républiquella on 1200-luvulla rakennettu kirkko, jossa Ranskan kuningas Ludvig Pyhä rukoili 1254 palattuaan ristiretkeltä. Hyèresin suosituimpia nähtävyyksiä ovat vanha kaupunki, muinainen temppeliherrojen rakennus, kauppakatu Rue Massillon ja 1500-luvulla korjattu goottilainen kirkko Église Saint-Paul. Hyèresin lähellä sijaitsee antiikin ajan Olbian kaupungin arkeologinen alue. Hyères tunnetaan huhtikuun lopulla järjestettävistä muoti- ja valokuvafestivaaleistaan (). == Lähteet == == Aiheesta muualla == Luokka:Ranskan kaupungit Luokka:Varin kunnat
Peillon

Peillon on pikkukaupunki Ranskan Rivieralla, Nizzasta noin 18 kilometriä koilliseen. Kaupungissa on 1 322 asukasta (2006). Pénitents Blancs -veljestö rakensi 1400–1500-luvuilla tähän keskiaikaiseen pikkukaupunkiin Notre-Dame de la Madone des Douleursin kappelin. Kappelissa on J. Canavesion temperamaalauksia 1400-luvun lopulta. 1700-luvun kirkosta löytyy muun muassa Ruusumadonna vuodelta 1639 ja krusifiksi 1700-luvulta. == Lähteet == == Aiheesta muualla == Luokka:Ranskan kaupungit Luokka:Alpes-Maritimesin kunnat
Korkopuristus

Korkopuristus (preeglaus) on painotekniikassa käytettävä menetelmä, jolla käsiteltävänä olevaan materiaaliin (lähinnä paperiin tai kartonkiin) tehdään kokoon puristamalla – yleensä koristekäyttöön tarkoitettu – koho- tai kaiverruskuvio. Puristamiseen käytetään meistiä tai reliefipintaista laattaa. Preeglaus on yksi vaativimmista ja tehokkaimmista painotuotteen viimeistelykeinoista. Myös menetelmällä aikaan saatavaa kuviota nimitetään preeglaukseksi. == Lähteet == Luokka:Kirjapainotaito
Joanne Woodward

Joanne Gignilliat Trimmier Woodward (s. 27. helmikuuta 1930 Thomasville, Georgia, Yhdysvallat) on yhdysvaltalainen Oscar-palkittu näyttelijä. ==Lapsuus ja nuoruus== Woodwardin innostus näyttelijän uraan johtui hänen äitinsä rakkaudesta elokuviin. Hänen äitinsä halusi nimetä hänet Joan Crawfordin mukaan, mutta hän sai nimekseen "Joanne" koska se oli "etelävaltiolaisempi" kirjoitustapa.http://www.lifetimetv.co.uk/biography/biography-joanne-woodward Kun elokuva Tuulen viemää saapui tähtineen Atlantaan, tapasi yhdeksänvuotias Joanne paraatissa Laurence Olivierin, Tuulen viemää -tähti Vivien Leighin silloisen aviomiehen. Vuonna 1979 hän työskenteli Olivierin kanssa televisioproduktiossa Tule takaisin, pikku Sheba. Woodward voitti teinivuosinaan monia kauneuskilpailuja. Hän opiskeli draamaa Louisianan osavaltion yliopistossa ja suuntasi sitten New Yorkiin näytelläkseen teatterissa. ==Ura== Woodwardin ensimmäinen elokuva valmistui vuonna 1955. Hän jatkoi työskentelyä vuoroin Hollywoodissa, vuoroin Broadwayllä. Siellä hän näytteli toisen nuoren näyttelijän, Paul Newmanin kanssa elokuvassa Picnic. Samoihin aikoihin hän näytteli dissosiatiivisesta identiteettihäiriöstä kärsivää naista elokuvassa Eevan kolmet kasvot (The Three Faces of Eve, 1957) ja sai roolistaan Oscarin. Hänet palkittiin Cannesissa parhaasta naispääosasta miehensä ohjaamassa elokuvassa Kehäkukkia (1972). Woodward teki Newmanin kanssa monta elokuvaa, kuten muun muassa elokuvan Pitkä kuuma kesä. Oscar- ehdokkuuksia Woodwardilla on ollut urallaan neljä kertaa. Woodward on jatkanut uransa aikana näyttelemistä niin teatterissa, elokuvissa kuin televisiossakin. Hänellä on tähti Hollywood Walk of Famella, 6801 Hollywood Blvd. Hän oli itse asiassa ensimmäinen esiintyjä joka sai tähden Walk of Famelle. Se laitettiin 9. helmikuuta, 1960. == Yksityiselämä == Woodward ja Paul Newman menivät naimisiin vuonna 1958. He olivat naimisissa Newmanin kuolemaan asti, vuoteen 2008. Heillä on kolme tytärtä, Elinor Teresa, Melissa Stewart ja Claire Olivia. Woodward ja Newman olivat tunnettuja liberaaleja. He varjelivat yksityisyyttään ottamalla etäisyyttä Hollywoodiin, ja asettuivat aloilleen Connecticutiin. == Lähteet == == Aiheesta muualla == * * Classic Movies (1939 - 1969): Joanne Woodward * Joanne Woodward's thoughts on Earth Day 2006 Luokka:Yhdysvaltalaiset näyttelijät Luokka:Parhaan naispääosan Oscar-palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:Hollywood Walk of Fame Luokka:Vuonna 1930 syntyneet Luokka:Elävät henkilöt
Dobrudzha

Dobrudzha, vanh. Dobrudža, (, , ) on maantieteellinen ja historiallinen alue Tonavan alajuoksun ja Mustanmeren välillä. Pohjois-Dobrudzha kuuluu Romanialle ja Etelä-Dobrudzha (Южна Добруджа) Bulgarialle. Hallinnollisesti Dobrudzhaan luetaan kuuluvaksi Romaniasta Constanțan ja Tulcean piirikunnat (județ) sekä Bulgariasta Dobritšin ja Silistran alueet (oblast). Lukuun ottamatta Tonavan suistoa, alue on kukkulaista ja sen korkeus merenpinnasta on 200–300 metriä. Korkein kohta on Țuțuiatu, 467 m. Tärkein kaupunki on Romanian Constanța. == Historia == Alue joutui Osmanien valtakunnalle 1491. Turkkilaisvallan aikana alueelle asutettiin turkkilaisia, arabeja ja tataareita. Turkkilaiset asuttivat alueella myös kasakoita ja Krimin sodan aikana alueelle asettui suuri joukko karkotettuja tataareja. Itävallasta alueelle tuli ruteeneja ja tšerkessejä Venäjän valloittaessa Kaukasian. Bessarabian saksalaiset perustivat sinne myös siirtokuntiaan. Vuonna 1878 Romania sai Pohjois- Dobrudzhan korvaukseksi Venäjän saamasta Etelä-Bessarabiasta, ja uusi Bulgarian valtio pienemmän osan. Toisen Balkanin sodan jälkeen Bulgaria menetti alueensa Romanialle. Romanian liityttyä ensimmäiseen maailmansotaan Ranskan ja Venäjän puolella keskusvallat antoivat Etelä-Dobrudzhan ja Pohjois- Dobrudzhan eteläosan Bulgarialle, joka menetti sen taas maailmansodan jälkeen. Toisen maailmansodan alussa Bulgaria sai akselivalloilta takaisin Etelä- Dobrudzhan Craiovan sopimuksella 1940. Vuoden 1940 rajat vahvistettiin Pariisin rauhassa 1947. == Lähteet == == Aiheesta muualla == Luokka:Bulgarian maantiede Luokka:Romanian maantiede Luokka:Romanian historialliset alueet
Hepokönkääntie

Hepokönkääntie on 2,2 kilometrin pituinen yhdystie Puolangalla Kainuussa. Tie johtaa seututieltä 891 lähelle Hepoköngästä, joka on Suomen korkein luonnonvarainen vesiputousPuolangan kunta – nähtävyydet ja eräs Kainuun merkittävimmistä nähtävyyksistäMetsähallitus – Hepokönkään käyttö- ja hoitosuunnitelma. Tie päättyy pysäköintialueeseen, josta putoukselle johtaa kivituhka- ja lankkupolku. Tie on numeroitu yhdystieksi 8912. ==Lähteet== Luokka:Puolangan liikenne 8912
Kevätlinnunherne

Kevätlinnunherne (Lathyrus vernus) on pääosin Euroopassa kasvava lehtojen kevätkasvi. Suomessa laji on paikoitellen yleinen. == Ulkonäkö ja koko == thumb|vasen|Kevätlinnunherneen kukkia kuvattuna Järvenpäässä. Kevätlinnunherne kasvaa tavallisesti 20–40 senttimetriä korkeaksi. Varsi on pysty, siipipalteeton ja lähes kalju. Kasvin lehdet ovat 2–4-parisia ja kärhettömiä. Lehdykät ovat kooltaan 3–6 x 1–3 cm, puikeita ja suippoja. Korvakkeet ovat isoja ja leveitä. Kukinto on 3–10-kukkainen terttu. Kukat ovat nuorina punaiset, mutta vanhemmiten niistä tulee sinisiä. Jos kasvissa on eri aikoihin auenneita kukkia, kukinnosta tulee monivärinen. Teriö on kooltaan 13–20 cm. Kevätlinnunherne kukkii Suomessa touko-kesäkuussa. Hedelmänä on 4–6 cm pitkä kalju ja musta palko.Retkeilykasvio 1998, s. 279. Kevätlinnunherne on myrkyllinen kasvilaji. == Levinneisyys == Kevätlinnunherneen päälevinneisyysalue ulottuu Ranskasta Venäjälle aina Länsi-Siperiaan, pohjoisessa Norjan, Ruotsin ja Suomen keskiosiin ja etelässä Italiaan ja Pohjois-Kreikkaan. Suomessa kevätlinnunhernettä tavataan yleisesti Etelä-, Kaakkois- ja Keski-Suomessa Raahen korkeudelle saakka. Runsaimmillaan laji on Etelä-Suomessa.Lampinen, R. & Lahti, T. 2010: Kasviatlas 2009: Kevätlinnunherneen levinneisyys Suomessa. Helsingin yliopisto, Luonnontieteellinen keskusmuseo, Kasvimuseo, Helsinki. Viitattu 24.2.2011. == Elinympäristö == Kevätlinnunhernettä tavataan lehdoissa ja tuoreissa metsissä. Suomessa sitä kasvaa myös harjumaiden käenkaali-mustikkatyypin kankailla.Kuopion katoava kasvimaailma 2002, s. 127. == Käyttö == Toisinaan kevätlinnunhernettä viljellään koristekasvina. Laji on sukua Suomessa yleisesti koristekasvina viljellylle tuoksunätkelmälle eli tuoksuherneelle (L. odoratus). Aikaisemmin kevätlinnunhernettä kerättiin runsaasti toreille myytäväksi muun muassa Helsingissä.Helsingin kasvit 1998, s. 284. == Lähteet == * Kuopion katoava kasvimaailma. Toim. Renvall, Pertti, Fagerstén, Reino, Knuutinen, Jorma & Vainio, Outi. Kuopion luonnontieteellisen museon julkaisuja 6. Kuopion luonnontieteellinen museo, Lievestuore 2002. * Helsingin kasvit – Kukkivilta kiviltä metsän syliin. Toim. Kurtto, Arto & Helynranta, Leena. Helsingin kaupungin ympäristökeskus. Yliopistopaino, Helsinki 1998. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Kevätlinnunherneen (Lathyrus vernus) levinneisyys Suomessa * Pinkka – Lajintuntemuksen oppimisympäristö: Kevätlinnunherne (Lathyrus vernus) * Luontoportti: Kevätlinnunherne (Lathyrus vernus) Luokka:Nätkelmät Luokka:Myrkylliset kasvit
Atoka

pienoiskuva|Osavaltion kartta, jossa Atoka korostettuna. Atoka on kaupunki Oklahoman osavaltiossa Yhdysvalloissa. Se on Atokan piirikunnan hallinnollinen keskus. Kaupungin perusti baptistilähetyssaarnaaja J. S. Murrow vuonna 1867. Yhdysvaltain väestönlaskentaviraston mukaan Atokan pinta-ala on 22,0 neliökilometriä, josta kaksi prosenttia on vettä. Vuoden 2010 väestönlaskennan mukaan kaupungissa oli 3 107 asukasta. == Lähteet == == Aiheesta muualla == * Viralliset sivut Luokka:Oklahoman kaupungit
Kiran Shah

Kiran Shah (s. 28. syyskuuta 1956 Nairobi, Kenia) on lyhytkasvuinen kenialainen stuntmies ja näyttelijä. Shah on esiintynyt mm. elokuvissa Narnian tarinat: Velho ja leijona, Tumma kristalli ja Kadonneen aarteen metsästäjät. Shah on lyhytkasvuinen, sillä hänen pituudekseen on ilmoitettu 126.3 cm. Guinessin ennätysten kirjan mukaan hän on myös maailman lyhin stuntmies. == Lähteet == == Aiheesta muualla == * The Official Kiran Shah Website * Luokka:Kenialaiset näyttelijät Luokka:Lyhytkasvuiset henkilöt Luokka:Vuonna 1956 syntyneet Luokka:Elävät henkilöt
Alien vs. Predator (Jaguar)

Alien vs. Predator on brittiläisen Rebellion Developmentsin Atari Jaguarille vuonna 1994 julkaisema ensimmäisen persoonan ammunta- ja selviytymiskauhupeli. Peli antoi pelaajan pelattavaksi Alien- ja Predator-elokuvasarjojen antisankarit ja avaruusmerijalkaväen sotamiehen Lance Lewisin. Pelin mekaniikka on samankaltainen kuin Wolfenstein 3D:ssä. Tasoissa ei ole korkeuseroja ja seinien väliset kulmat ovat aina 90 asteen kulmissa. Peli oli eräällä tavallaan esimakua Rebellionin vuoden 1999 Windows-pelille Aliens versus Predator. Alien vs. Predator oli monella tapaa Jaguarin pelien parhaimmistoa. == Aiheesta muualla == * Luokka:Alien vs. Predator -videopelit Luokka:Vuoden 1994 videopelit Luokka:Ensimmäisen persoonan ammuntapelit Luokka:Selviytymiskauhupelit Luokka:Atari Jaguar -pelit
Proletariaatti

Proletariaatti on yksityistä omaisuutta vailla olevien yhteiskuntaluokka, köyhälistö. Työväenluokka on teollisen vallankumouksen aikana muodostunut käsite yhteiskuntaluokasta, joka ei omista tuotantovälineitä vaan ansaitsee elantonsa palkkatyöstä. Rooman valtakunnassa proletariaatti (proletarii) oli comitia centuriata -valtiosäännön mukaan alin varallisuusluokka, johon kuuluvien ihmisten, proletaarien, päätehtävän valtiossa katsottiin olevan lapsien () tuottaminen. Karl Marx ja Friedrich Engels tarkoittivat proletariaatilla ihmisiä, jotka saavat toimeentulonsa myymällä työvoimaansa kapitalisteille. Marxismissa työväenluokan ihminen, työläinen, on tuotantovälineet omistavaan luokkaan kuuluvan porvarin vastakohta. == Katso myös == * Palkkaorjuus * Kommunistinen vallankumous (proletariaatin vallankumous) * Proletariaatin diktatuuri * Ryysyköyhälistö * Stratifikaatio == Lähteet == Luokka:Luokkayhteiskunta Luokka:Marxilaiset käsitteet Luokka:Sosialismin historia Luokka:Työväenliike Luokka:Seulonnan keskeiset artikkelit
Haileyville

pienoiskuva|Oklahoman kartta, jossa Haileyville korostettuna. Haileyville on kaupunki Pittsburgin piirikunnassa, Oklahomassa, Yhdysvalloissa. Sen asukasluku oli vuoden 2010 väestönlaskennan mukaan 813 asukasta. Yhdysvaltain väestönlaskentaviraston mukaan Haileyvillen pinta-ala on 2,7 neliökilometriä, josta kaikki on maata. Vuonna 2010 kaupungissa asui 813 asukasta, mikä tarkoittaa 8,8 prosentin laskua vuoden 2000 väkilukuun nähden, jolloin kaupungissa asui 891 asukasta. Vuonna 2010 väestötiheys oli 301 ihmistä neliökilometriä kohden. == Lähteet == Luokka:Oklahoman kaupungit
Alonso

Alonso on seuraavien henkilöiden etunimi: *Alonso Berruguete (1488–1561), espanjalainen renessanssinajan taidemaalari, kuvanveistäjä ja arkkitehti *Alonso Cano (1601–1667), espanjalainen taidemaalari, kuvanveistäjä ja arkkitehti *Alonso Edward (s. 1989), panamalainen pikajuoksija *Alonso de Ercilla y Zúñiga (1533–1594), baski aatelismies, sotilas ja runoilija *Alonso Fernández de Lugo (k. 1525), espanjalainen konkistadori *Alonso Gerardo Garza Treviño (s. 1947), meksikolainen katolinen piispa *Alonso Llano Ruiz (1931–2015), kolumbialainen katolinen piispa *Alonso Lobo (1555–1617), espanjalainen renessanssiajan säveltäjä *Alonso López de Cerrato, Guatemalan audiensian presidentti 1548–1554 *Alonso Mudarra (1510–1580), espanjalainen säveltäjä ja vihuelisti. *Alonso Álvarez de Pineda (1494–1520), espanjalainen tutkimusmatkailija *Alonso Solís (s. 1979), costaricalainen jalkapalloilija *Alonso de la Veracruz (1507–1584), espanjalais-meksikolainen tomistinen filosofi ja augustiini Alonso on seuraavien henkilöiden sukunimi: *Alicia Alonso (1920–2019), kuubalainen ballerina ja koreografi *Carlos Alonso, Santilliana (s. 1952), espanjalainen jalkapalloilija *Carlos Manuel Gonçalves Alonso, Kali (s. 1978), angolalainen jalkapalloilija *Chelo Alonso, oik. Isabella García (1933–2019), kuubalainen tanssija ja elokuvanäyttelijä *Dámaso Alonso (1898–1990), espanjalainen runoilija, filologi ja kirjallisuuskriitikko *Daniella Alonso (s. 1978), yhdysvaltalainen näyttelijä *Fernando Alonso (s. 1981), espanjalainen kilpa-autoilija *Giovanni Francesco Alonso, Giovanni Alfonso Borelli (1608–1679), italialainen fysiologi ja fyysikko *Ireneo García Alonso (1923–2012), espanjalainen katolinen piispa *Iván Alonso (s. 1979), uruguaylainen jalkapalloilija *Joaquín Alonso (s. 1956), espanjalainen jalkapalloilija *José Alonso (s. 1957), espanjalainen juoksija *José González Alonso (s. 1940), espanjalais-brasilialainen katolinen piispa *Manuel A. Alonso (1822–1889), puertoricolainen runoilija ja journalisti *Marcos Alonso Imaz (1933–2012), espanjalainen jalkapalloilija *Marcos Alonso Peña (s. 1959), espanjalainen jalkapalloilija, edellisen poika *Marcos Alonso Mendoza (s. 1990), espanjalainen jalkapalloilija, edellisen poika *Maria Conchita Alonso (s. 1957), kuubalainen laulaja ja näyttelijä *Martha Erika Alonso Hidalgo (1973–2018), meksikolainen poliitikko *Martín Alonso Pinzón (1441–1493), espanjalainen merikapteeni ja tutkimusmatkailija *Mikel Alonso (s. 1980), espanjalainen jalkapalloilija *Norberto Alonso (s,. 1953), argentiinalainen jalkapalloilija *Pedro Sanz Alonso (s. 1953), espanjalainen kansanpuolueen poliitikko *Víctor Pérez Alonso (s. 1988), espanjalainen jalkapalloilija *Xabi Alonso (s. 1981), espanjalainen jalkapalloilija Luokka:Luettelot henkilöistä sukunimen mukaan
Purcell (Oklahoma)

Purcell on kaupunki Oklahomassa Yhdysvalloissa. Se on osa Oklahoma Cityn metropolialuetta ja McClainin piirikunnan hallinnollinen keskus. Kaupunki perustettiin vuonna 1887. United States Census Bureaun mukaan kaupungin pinta- ala on 26,1 neliökilometriä. Vuoden 2018 arvion mukaan kaupungissa asui 6 449 asukasta ja vuoden 2010 väestönlaskennan mukaan 5 884 asukasta. Vuosina 2010–2018 kaupungin väkiluku kasvoi 4,5 prosenttia. Vuonna 2018 Purcellin väestöntiheys oli noin 247 asukasta neliökilometriä kohden. == Lähteet == Luokka:Oklahoman kaupungit
Daaliat

Daaliat (Dahlia) on mehevävartisten kesällä kukkivien kasvien suku. Ne ovat alun perin kotoisin Meksikosta, josta tuotiin daalian mukuloita Hollantiin 1872. Nykyisin daaliasta on jalostettu satoja hybridejä. Suku on saanut nimensä nuoren ruotsalaisen kasvitieteilijän Anders Dahlin mukaan.Andras Dahl Swedish Museum of Natural History Website Daalia on Meksikon kansalliskukkaNational Flower of Mexico ja Seattlen kaupungin tunnus.Seattle Symbols Perinteiset daaliat (joriinit) kasvavat 60–80 cm korkeiksi ja tekevät punasävyisiä pallomaisia kukkia. Niiden mukulat nostetaan Suomen oloissa talveksi kellariin. Etenkin parvekkeille on jalostettu kesädaalioita, jotka eivät talvehdi, pysyvät matalina ja haarautuvat hyvin tuottaen pitkäaikaista kukkaloistoa. == Lajeja == * tarhadaalia eli joriini (Dahlia × hortensis) * liuskadaalia (Dahlia merckii)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. * tarhadaalia (Dahlia pinnata)Suomen Lajitietokeskus: Tarhadaalia – Dahlia pinnata Viitattu 1.7.2023. == Lähteet == == Aiheesta muualla == * Finto: Kassu – Kasvien suomenkieliset nimet: Dahlia * Suomen Lajitietokeskus: Daaliat – Dahlia Luokka:Asterikasvit cs:Dahlia
Purcell

Purcell tarkoittaa seuraavia paikkoja: * Purcell, kaupunki Missourin osavaltiossa Yhdysvalloissa * Purcell, kaupunki Oklahoman osavaltiossa Yhdysvalloissa. ==Purcell-nimisiä henkilöitä== Purcell on myös seuraavien tunnettujen henkilöiden sukunimi: * Daniel Purcell (1664–1717), englantilainen säveltäjä ja urkuri, Henry Purcellin veli * Dominic Purcell (s. 1970), englantilaissyntyinen australialainen näyttelijä * Edward Mills Purcell (1912–1997), yhdysvaltalainen fyysikko, Nobelin fysiikanpalkinnon saaja * Henry Purcell (1659–1695), englantilainen säveltäjä, Daniel Purcellin veli * Joe Purcell (1923–1987), yhdysvaltalainen poliitikko * John Purcell (1814–1857), brittiläis–irlantilainen sotilas * John Baptist Purcell (1800–1883), irlantilais-yhdysvaltalainen katolinen piispa * Kay Purcell (1963–2020), brittiläinen näyttelijä * Lee Purcell (s. 1947), yhdysvaltalainen näyttelijä * Philip J. Purcell (s. 1943), yhdysvaltalainen talouselämän vaikuttaja * Steve Purcell (s. 1961), yhdysvaltalainen sarjakuvapiirtäjä * Teddy Purcell (s. 1985), kanadalainen jääkiekkoilija * William R. Purcell, yhdysvaltalainen poliitikko.
Quebec Bulldogs

Quebec Bulldogs oli yksi National Hockey Leaguen perustajaseuroja. Bulldogsin virallinen nimi oli Quebec Athletics, jonka käyttö oli erittäin harvinaista. Seura perustettiin jo vuonna 1888 ja se ehti pelata kuudessa eri liigassa ennen lopettamistaan. Bulldogs aloitti jääkiekkoilun Amateur Hockey Association -sarjassa. Muutaman pienemmän sarjan kautta he olivat lopulta yksi Canadian Hockey Association -sarjan perustajista vuonna 1909. CHA ei kuitenkaan pysynyt pystyssä kuukautta pidempään, kun National Hockey Association perustettiin. Bulldogs epäröi ensin siirtymistä NHA:iin, mutta vuoden kuluttua hekin siirtyivät siihen. Ensimmäinen kausi NHA:ssa ei sujunut suunnitelmien mukaan, mutta seuraavalla kaudella he olivat liigan ylivoimaisesti paras joukkue. Joe Malone teki 18:ssa pelissä 21 maalia ja Jack McDonald samassa ajassa 18 maalia. Stanley Cup -finaalissa Bulldogs kaatoi Moncton Victoriasin helposti kahdessa ottelussa maalierolla 17–3. Seuraavalla kaudella Bulldogs jatkoi siitä mihin edellisellä jäi. Malone teki 20:ssä ottelussa huimat 43 maalia ja Tommy Smith 39 maalia. Näiden kahden johdolla Bulldogs murskasi finaalissa Sydney Millionairesin yhtä ylivoimaisesti kuin Victoriasin vuotta aikaisemmin. Ongelmia Bulldogsille aiheutti kuitenkin Pasific Coast Hockey Associationissa pelannut Victoria Aristocrats, joka haastoi Bulldogsin pelaamaan Stanley Cupista. Bulldogsia pidettiin selvänä ennakkosuosikkina, mutta Aristocrats venyi viimeisessä ottelussa 6–1 voittoon ja voitti Stanley Cupin. Hetkeä myöhemmin Aristocratsin voitto hylättiin, koska heidän haasteensa Bulldogsille ei ollut virallinen. Näin ollen Bulldogs sai pitää mestaruutensa. Tämän jälkeen alkoi Bulldogsin alamäki. NHA:ssa ei tullut enää menestystä seuraavilla kausilla ja vuonna 1917 heitä pyydettiin yhdeksi NHL:n perustajaseuraksi. He eivät pelanneet ensimmäisillä kausilla, mutta kaudella 1919–1920 he palasivat kentille. Jälleen Malone voitti liigan maalipörssin 39:llä maalilla, mutta joukkue ei paljoa juhlinut. Neljä voittoa ja 20 häviötä saivat joukkueen omistajat miettimään uusia vaihtoehtoja. Lopulta seura siirrettiin Hamiltoniin pelaamaan ja sen nimeksi vaihdettiin Hamilton Tigers. ==Lähteet== thumb|200px|Bulldogsien stanley cup joukkue vuodelta 1913 Luokka:Entiset NHL-seurat Luokka:Kanadalaiset jääkiekkoseurat Luokka:Québecin urheiluseurat Luokka:Vuonna 1888 perustetut urheiluseurat
Ashland (Alabama)

Ashland on kunta (town) Alabamassa, Yhdysvalloissa. Se on Clayn piirikunnan hallinnollinen keskus. United States Census Bureaun mukaan Ashlandin pinta-ala on 18,8 km², josta 0,1 km² eli 0,41 % on vettä. Vuoden väestönlaskennan aikaan kunnassa oli 1 965 asukasta, 854 taloutta ja 519 perhettä. Väestötiheys on 104,8 ihmistä neliökilometriä kohden. == Lähteet == Luokka:Alabaman kunnat